Тхьэкъуахъуэ Мурат Альберт и къуэр
2021 гъэм мазаем и 14-м дунейм ехыжащ Урысей Федерацэм СледствиемкIэ и комитетым Кавказ Ищхъэрэ федеральнэ щIыналъэм щиIэ Следственнэ управленэ нэхъыщхьэм мыхьэнэшхуэ зиIэ Iуэхухэр зэхэгъэкIынымкIэ и управленэм и унафэщI, юстицэм и генерал-майор Тхьэкъуахъуэ Мурат Альберт и къуэр.
Тхьэкъуахъуэ М. А. Аруан щIыналъэм хыхьэ Аруан къуажэм 1970 гъэм мэкъуауэгъуэм и 2-м къыщалъхуащ. 1995 гъэм абы Ростов къэрал университетыр къиухащ «юриспруденция» IэщIагъэр иIэу. Тхьэкъуахъуэм следователу лэжьэн щыщIидзащ Аруан щIыналъэм и прокуратурэм.
IэнатIэ зэмылIэужьыгъуэхэм пэрыту ар илъэс зыбжанэкIэ щыIащ Налшык къалэм и прокуратурэм, иужькIэ Урысей Федерацэм СледствиемкIэ и комитетым Кавказ Ищхъэрэ, Ипщэ федеральнэ щIыналъэхэм щиIэ Следственнэ управленэ нэхъыщхьэм къулыкъу щищIащ.
Урысей Федерацэм и Президентым 2011 гъэм и бадзэуэгъуэм Iэ зыщIидза указымкIэ Тхьэкъуахъуэ М. А. ягъэуващ Урысей Федерацэм СледствиемкIэ и комитетым Кавказ Ищхъэрэ федеральнэ щIыналъэм щиIэ Следственнэ управленэ нэхъыщхьэм мыхьэнэшхуэ зиIэ Iуэхухэр зэхэгъэкIынымкIэ и управленэм и унафэщI къулыкъум.
Щылэжьа IэнатIэ псоми Тхьэкъуахъуэ М. А. къыщигъэлъэгъуащ IэщIагъэлI Iэзэу зэрыщытыр, цIыхугъэ зэрыхэлъыр. Ар сыт щыгъуи пэжым и телъхьэт, гумызагъэт икIи гупыр зэщIигъэуIуэфу, иунэтIыфу, жэуаплыныгъэ хэлъу, зыхуежьа Iуэхур и кIэм нигъэсу лэжьащ. Абы и унафэм щIэту зэхагъэкIащ Кавказ Ищхъэрэм и щIыналъэхэм щыпсэухэр, жылагъуэр зыгъэгузэва уголовнэ Iуэху куэд.
Тхьэкъуахъуэ М. А. хьэлэлу зэрылэжьам папщIэ дамыгъэ лъапIэ куэд къыхуагъэфэщащ.
Тхьэкъуахъуэ Мурат Альберт и къуэм, щIыхь, пщIэ зыхуащIу къэгъуэгурыкIуа цIыху щыпкъэм, ныбжьэгъу пэжу щытам и фэеплъ нэхур сыт щыгъуи ди гум илъынщ.
КIуэкIуэ К. В., Егоровэ Т. Б., Мусуков А. ТI., Къуэдзокъуэ М. М.,
Мэкъуауэ Т. Э., Ажий В. Хь., Ахъуэхъу Т. Б., Бауаев А. Къ., Берд Хь. А.,
Багъэтыр О. З., Воронин С. В., Геляхов А. С., Говоров С. А.,
Жанатаев С. А., Къардэн М. Н., Къуэдзокъуэ З. Б., Къуныжь М. А., Лыхь А. Ч., Мер Ю. Хъ., Мэлбахъуэ Б. Хь., Павлов В. П., Потапов А. Е.,
Сэхъурокъуэ Хь. Хь., Тату Къ. Б., Хабаров Н. А., Хьэщхъуэжь
А. Б., Хъубий М. Б., Шыхъуэбахъуэ М. Хь.
